– ХIинццалц Iаьржа-Хожа вара хьо, кхин дIа Цхьа бIаьрг болу Хожа хир ву хьох! – олуш, тIехьаьддачу Лечано коьртах тIемаш тоьхна, лергаш къардина, тентакваьккхира Iаьржа-Хожа. БIарзвелла, хьераваьлча санна, варзап лестош вара Iаьржа-Хожа, цIийзадеш, хIаваъ а хедош. Юха тIехьаьдда Лечано тIаьхьашха белш тIера лаьцна, лаьттара айвина, хьовзавина, лаьттах туьйхира шен мостагI. Лам иккхича санна, мохь белира Iаьржа-Хожин кийрара: